Ek dink nie daar is werklik waar ‘n goeie sinvolle antwoord vir swaarkry/lyding/verlies nie. Maar wat ek wel in hierdie tyd ervaar het en steeds ervaar is die volgende:
My pa het genoem dat hierdie krisis ons dwing om net geloofsgedagtes te dink. En geloofsgedagtes beteken positiewe gedagtes, ‘n biddende houding en alles ten volle oorgegee aan God te midde van wat die uitkoms ookal sal wees. Soos wat Abraham ook bereid was om vir Isak te offer, al was dit sy enigste seun vir wie hy baie lief was.